CELEX: 62011CN0533
Language: bg
Date: 2011-10-19 00:00:00
Title: Дело C-533/11: Иск, предявен на 19 октомври 2011 г. — Европейска комисия/Кралство Белгия

28.1.2012   
            
            
               BG
            
            
               Официален вестник на Европейския съюз
            
            
               C 25/29
            
         
      Иск, предявен на 19 октомври 2011 г. — Европейска комисия/Кралство Белгия
      (Дело C-533/11)
      (2012/C 25/51)
      Език на производството: френски
      
         Страни
      
      
         Ищец: Европейска комисия (представители: S. Pardo Quintillán и A. Marghelis)
      
         Ответник: Кралство Белгия
      
         Искания на ищеца
      
      
                  —
               
               
                  да установи, че като не е взело всички необходими мерки за изпълнение на Решение, постановено от Съда на 4 юли 2004 г. по дело C-27/03, Кралство Белгия не е изпълнило задълженията си по член 260, параграф 1 от Договора за функционирането на Европейския съюз,
               
            
                  —
               
               
                  да разпореди на Кралство Белгия да заплати на Комисията предложената периодична имуществена санкция в размер на 55 836 евро за всеки ден забава при изпълнението на Решение от 4 юли 2004 г. по дело C-27/03, считано от деня на постановяване на решението по настоящото дело до деня, в който бъде изпълнено Решението по дело C-27/03,
               
            
                  —
               
               
                  да разпореди на Кралство Белгия да заплаща на Комисията еднократно платима сума в размер на 6 204 евро на ден, считано от деня на постановяването на Решението от 4 юли 2004 г. по дело C-27/03 до деня на постановяване на решението в настоящото дело или до деня, в който бъде изпълнено Решението, постановено дело C-27/03, ако то бъде изпълнено по-рано,
               
            
                  —
               
               
                  да осъди Кралство Белгия да заплати съдебните разноски.
               
            
         Правни основания и основни доводи
      
      В подкрепа на своя иск Комисията изтъква, че що се отнася до агломерацията Брюксел-столица, както и до шест агломерации с повече от 10 000 еквивалент жители (ЕЖ), разположени във Валонския регион, канализационните системи за градски отпадъчни води понастоящем продължават да не са в съответствие с предписанията на член 3, параграф 1 от Директива 91/271/ЕИО на Съвета от 21 май 1991 година за пречистването на градските отпадъчни води (1).
      По-нататък, що се отнася до агломерацията в Региона „Брюксел-столица“, агломерацията с повече от 10 000 ЕЖ във Фламандския регион и за 19 агломерации от повече от 10 000 ЕЖ във Валонския регион, системите за пречистване на тези води, зауствани в чувствителни зони, понастоящем не отговарят на предписанията, предвидени в член 5, параграфи 2 и 3 от Директива 91/271/ЕИО.
      От това Комисията заключава, че понастоящем Белгия не е приела разпоредбите, необходими за пълното прилагане на Решението на Съда от 8 юли 2004 г.
      
         (1)  ОВ L 135, стр. 40; Специално издание на български език, 2007 г., глава 15, том 2, стр. 43.